Επαναστατικά Κινήματα της Λατινικής Αμερικής μέσα από τα αρχεία της CIA
Creators: name: Συμεωνίδης, Νικόλαος Κωνσταντίνου
Publisher: name: Aristotle University of Thessaloniki
Year: 2018
Subjects: Κούβα, Κάστρο, Νικαράγουα, Σαντινίστας, Σοβιετική Ένωση, Η.Π.Α., CIA, Υπονόμευση, στρατιωτική ενδυνάμωση, Εξέγερση, επαναστάτες, αντάρτες
Cuba, Castro, Nicaragua, Sandinistas, U.S.S.R, U.S.A., CIA, Subversion, military build-up, Insurgency, rebels, guerrillas

description: Η παρούσα εργασία βασίζεται κατά το πλείστον σε αποχαρακτηρισμένα αρχεία της CIA αναφορικά με τη Νικαράγουα και την Κούβα κατά τις δεκαετίες 1960-1980. Εξετάζονται οι σχέσεις των δυο αυτών χωρών μεταξύ τους καθώς και η έντονη στρατιωτική και οικονομική συνεργασία τους με τη Σοβιετική Ένωση. Το πρώτο μέρος της εργασίας περιλαμβάνει μια σύντομη εισαγωγή σχετικά με τη CIA και τα τμήματα της καθώς και ορισμένες πληροφορίες για τις πρακτικές της. Στη συνέχεια εξετάζεται η Κούβα που αποτελεί και το πρώτο μεγάλο μέρος της διπλωματικής εργασίας. Μέσα από εκθέσεις και αναλύσεις της CIA, περιγράφεται η στρατιωτική μεγέθυνση της Κούβας, η οποία ανησυχούσε ιδιαίτερα τις μυστικές υπηρεσίες των Η.Π.Α. καθώς και οι υπονομευτικές ενέργειες του Castro στην ευρύτερη περιοχή. Επίσης, εξετάζονται οι σχέσεις της Κούβας με τις άλλες χώρες της Λατινικής Αμερικής, ο τρόπος με τον οποίο αυτές οι χώρες υποδέχτηκαν την Κουβανική επανάσταση καθώς και οι πιθανές επιλογές δράσης των Η.Π.Α. απέναντι στον Castro. Το κεφάλαιο της Κούβας κλείνει με ορισμένες διαπιστώσεις – συμπεράσματα, σχετικά με το εάν τελικά οι εκτιμήσεις της ηγεσίας των Η.Π.Α. ήταν ορθές και η αντίδραση η ενδεδειγμένη. Το επόμενο κεφάλαιο είναι αφιερωμένο στη Νικαράγουα, στην οποία από το 1979 υπήρξε κυβέρνηση μαρξιστικού-λενινιστικού χαρακτήρα, γεγονός που επέφερε την οργισμένη αντίδραση των Η.Π.Α. οι οποίες χρησιμοποίησαν εναντίον της τακτικές αμφιλεγόμενης ηθικής και νομιμότητας. Χρηματοδότησαν και εξόπλισαν τους αντάρτες Contras μέσω της CIA και πολέμησαν το καθεστώς των Sandinistas διπλωματικά και μη, συστηματικά καθ’ όλη τη διάρκεια της δεκαετίας του 1980. Απόρρητες αναφορές και εκθέσεις της CIA εξέταζαν τις υπονομευτικές ενέργειες της Νικαράγουα στις γειτονικές χώρες, τη στενή συνεργασία με τη Σοβιετική Ένωση και την Κούβα καθώς και τη στρατιωτική ενίσχυση της με σύγχρονα όπλα που την είχαν καταστήσει την ισχυρότερη στρατιωτική δύναμη στην Κεντρική Αμερική. Το κόστος της ένοπλης αντιπαράθεσης μεταξύ των κυβερνητικών δυνάμεων και των δυνάμεων των ανταρτών αναλύεται στις εκθέσεις της CIA όπως και η εξέλιξη των συγκρούσεων. Ερμηνεύονται οι αιτίες των αποτυχιών τόσο από την πλευρά των δυνάμεων των Sandinistas όσο και από την πλευρά των ανταρτών αλλά και οι κινήσεις των Sandinistas στο διπλωματικό πεδίο. Η έρευνα κλείνει με συμπεράσματα και σκέψεις για την εκτίμηση των Η.Π.Α. και τον τρόπο αντίδρασης τους όσο αφορά τη Νικαράγουα και τον κίνδυνο που εκείνη αντιπροσώπευε για τα συμφέροντα των Η.Π.Α. στην Κεντρική Αμερική. Ο κίνδυνος επέκτασης του κομμουνισμού που πηγάζανε από τις δυο παραπάνω χώρες – σύμφωνα πάντοτε με την ηγεσία των Η.Π.Α. – αποδεικνύεται ότι είχε επηρεάσει και την Κεντρική Υπηρεσία Πληροφοριών, τη CIA, αν και δεν είναι παράλογο να υποστηριχτεί ότι τελικά ίσχυε και το αντίστροφο. Άλλωστε η σχέση της CIA με την εκάστοτε κυβέρνηση των Η.Π.Α. είναι αμφίδρομη και αλληλοσυμπληρωματική αν και δεν είναι τελείως ξεκάθαρο ποιος πραγματικά κατευθύνει ποιον σε αρκετές χρονικές περιόδους της ιστορίας. Σε κάθε περίπτωση, όμως, δεν αναιρείται η ιστορική αξία των αποχαρακτηρισμένων αρχείων της CIA και η πληθώρα πληροφοριών που μπορεί να λάβει από αυτά ο μελετητής που ενδιαφέρεται για συγκεκριμένες χρονικές περιόδους προκειμένου να αντιληφθεί τον τρόπο σκέψης και δράσης τόσο της CIA όσο και της εκάστοτε κυβέρνησης των Η.Π.Α.
description: This essay is mostly based on declassified CIA records concerning political situation in Nicaragua and Cuba in the 1960s and 1980s. The relations between these two countries are being examined, as well as their intense military and economic cooperation with the Soviet Union, a fact that had U.S.A. very concerned during the «Cold War». The first part of this essay contains a brief introduction on the CIA and its departments as well as some information on its methods. In the next chapter, which is the first major part of this dissertation, the object of examination is Cuba. CIA’s reports and analysis describe the military growth of Cuba, which in combination with Castro's subversive actions in the wider region, particularly worried US secret services. Furthermore, Cuba's relations with other Latin American countries are being analyzed, as is their acceptance of the Cuban and U.S.A.’s reaction options against Castro. Cuba's chapter closes with some findings - conclusions, on whether the US leaders' estimations were correct and their reaction in each case was actually appropriate. The next chapter is dedicated to Nicaragua, which since 1979 has been under a Marxist-Leninist government, after the successfully revolution of the Sandinistas. The government of the U.S.A reacted angrily to this revolution, using methods of controversial ethics and legitimacy. They funded and armored the Contras rebels through the CIA and fought the Sandinistas regime diplomatically and systematically throughout the 1980s. Top secret CIA reports referred at Nicaraguan's subversive actions in neighboring countries, close co-operation with the Soviet Union and Cuba, as well as their military reinforcement with modern weapons that had made them the strongest military force in Central America. The cost of armed conflict between government forces and rebel forces, as well as the evolution of the conflicts, are analyzed in the CIA reports. The causes of the failures are interpreted both by the Sandinistas and by the rebels, and furthermore, the Sandinistas diplomatic movements are being examined. The research closes with conclusions and thoughts on the US’s assessment of the situation, on the way they responded to Nicaragua and the risk it represented for the interests of the United States in Central America. The danger of expanding communism emerging from these two countries - according to the US leadership - also affected the Central Intelligence Agency, although it is not absurd to argue that the reverse happened. Besides, it is common knowledge that the CIA's relationship with the US government is two-way and complementary, although it is not entirely clear who really directs whom throughout history. But that does not annihilate the historical value of the declassified CIA archives and the overabundance of information they provide to anyone interested in specific times and in understanding the theory and actions of both the CIA and the government of the United States